User:Sarwatt.sherazi

غزل

ځار چه دي ښکلیه زما مینه رُسوا او نۀ لیده نن دې پۀ ما پورې تمامه دنیا او نۀ لیده

هر څو که ستا نه راته ښکلیه بیلیدل ګران وو بیا مې هم سترګو کښې یؤه اوښکه چا او نۀ لیده

څیرې ګریوان دي ځما اولیدو حیرانه شؤلې زما پرهر پرهر سینه خو دي لا او نۀ لیده

زړونه مو وسؤل دۀ تیارو زړۀ کښې مو لار او نۀ کړه خواره نصیبه مونږ پۀ عمر رڼا او نۀ لیده

دومره تادی وه جنازې ته مې تیار ناست وو ګوره یؤ کس مې هم نبضونو کښې سا او نۀ لیده

څۀ تعجب دے خپل مخونه پکښې تور وینو؟ هاې آئینه مو پۀ یؤ ځاې کښې صفا او نۀ لیده

خلک دروغ وائي فِراقه او که وی دغسې؟ مونږ خو بیخی دۀ چا دۀ زلفو بلا او نۀ لیده